# Espanya

Espanya o Regne d'Espanya (en castellà i gallec: Reino de España, en basc: Espainiako Erresuma, en occità: Reialme d'Espanha) és un estat del sud-oest d'Europa, que ocupa la major part de la Península Ibèrica, la qual comparteix amb Portugal, Gibraltar i Andorra. La capital és Madrid.

## Citacions

* Escolta, Espanya, — la veu d'un fill / que et parla en llengua — no castellana.
       Oda a Espanya. — Joan Maragall
          La desfeta de l'Armada Espanyola a la Guerra de Cuba i la pèrdua de les últimes colònies d'Ultramar provoca una greu crisi d'identitat d'una Espanya subdesenvolupada, regida per una oligarquia agraria. Maragall expressa la manca de sensibilitat d'aquesta Espanya monàrquica i centralista a les diferents nacionalitats i llengües.
* Adéu, Espanya!
       Oda a Espanya. — Joan Maragall
          La pèrdua d'identitat pròpia i el desencantament d'una Espanya progressista tal com l'havia concebuda acaba amb una proclama a la desintegració amb Espanya
* Avui comença una nova etapa a la Història d'Espanya.
    (en castellà) Hoy comienza una nueva etapa de la Historia de España
       Corts Espanyoles (Madrid), 22 de novembre de 1975. — Joan Carles I d'Espanya
          Discurs de coronació de Joan Carles I com a rei d'Espanya
* Catalunya no és Espanya.
    (en anglès) Catalonia is not Spain.
       2000-2010.
          Lema de la campanya popular d'autodeterminació de Catalunya
* L'actitud hostil d'Espanya ens ajudarà a tenir estat propi.
       El Punt Avui, 30 d'abril de 2012. — Carme Forcadell
* Espanya pot donar lliçons a Europa i al món.
    (en castellà) España puede dar lecciones a Europa y al mundo.
       6 de setembre de 2013. — Cristóbal Montoro

### Constitució Espanyola de 1978

    Pàgina principal: Constitució Espanyola de 1978
* Espanya es constitueix en un Estat social i democràtic de Dret.
       Títol preliminar. Article 1.
* La Constitució es fonamenta en la indissoluble unitat de la Nació espanyola, pàtria comuna i indivisible de tots els espanyols, i reconeix i garanteix el dret a l’autonomia de les nacionalitats i de les regions que la integren i la solidaritat entre totes elles.
       Títol preliminar. Article 2.
* La bandera d'Espanya és formada per tres franges horitzontals, vermella, groga i vermella; la groga és de doble amplada que la de cadascuna de les vermelles.
       Títol preliminar. Article 4.

## Dites populars

* Amb el vent d'Espanya, els gossos no hi cacen.
* El que és d'Espanya és dels espanyols.
* Meitat de França, meitat d'Espanya, no hi ha altra terra com la Cerdanya.
* Ni de França, ni d'Espanya, la Cerdanya és catalana.
* No hi ha dos Elxs a Espanya.
* Qui beu rom i canya, torna a Espanya.
* Qui no ha estat a Cerdanya no ha estat a Espanya.
* Qui no roba no és d'Espanya.
* Terral cap a Espanya, llevant en campanya.

## Referències

* 1 2 Maragall, Joan. Obres Completes d'en Joan Maragall. Barcelona: Gustau Gili, 1912.
* ↑ «­Discurso de Juan Carlos I en el acto de su coronación». Madrid: RTVE, 22-11-1975. [Consulta: 3 març 2012].
* ↑ «Catalonia is not Spain». Flickr, 08-10-2006. [Consulta: 4 maig 2012].
* ↑ Bataller, Marc. «"L'actitud hostil d'Espanya ens ajudarà a tenir estat"». El Punt Avui. Barcelona: Grup Hermes, 30-04-2012. [Consulta: 12 setembre 2012].
* ↑ «'Montorismos': 23 frases polémicas del ministro de Hacienda». El Huffington Post. Madrid: España Prisa Noticias, 07-12-2013. [Consulta: 24 desembre 2013].
* 1 2 3 Espanya. Constitució Espanyola. Barcelona: Parlament de Catalunya, 2007. ISBN 978-84-393-7399-5.
* 1 2 3 4 5 6 7 8 Parés i Puntas, 1999.
* ↑ Alcover, Antoni M.; Moll, Francesc de B. Diccionari català-valencià-balear. Barcelona: IEC, 2002.
* Parés i Puntas, Anna. Tots els refranys catalans. Barcelona: Edicions 62, 1999. ISBN 842974519X. $^{[Enllaçnoactiu]}$

## Enllaços externs

* Pàgina oficial de la Casa Reial d'Espanya
* Pàgina oficial del Govern Espanyol